เรื่องร้องเรียน: ขอความกรุณาพิจารณาความเหมาะสมในการจัดงานถนนคนเดินบริเวณแยกเจริญราษฎร์ถนนจันทน์ เพราะการจราจรติดขัดเนื่องจากมีรถของกทม และผู้ค้าจอดใกล้แยก ทำให้รถติดยาวถึงทางลงทางด่วนถนนจันทน์
การดำเนินการของเจ้าหน้าที่: ฝ่ายเทศกิจขอเรียนแจ้งว่ากรณีดังกล่าว เป็นการจัดงานตลาดย้อนยุค "ถนนคนเดิน กระตุ้นเศรษฐกิจ (เขตสาทร) ตามนโยบายของผู้บริหารกรุงเทพมหานครเพื่อเป็นการกระตุ้นเศรษฐกิจ โดยสำนักงานเขตสาทรเป็น 1 ใน 20 เขตนำร่อง ในการจัดกิจกรรม ซึ่งสำนักงานเขตสาทร จักได้พิจารณาหาจุดในการจัดงาน โดยการหมุนเวียนไปทั้งพื้นที่เขตสาทร ส่วนในกรณีรถติด ขอเรียนแจ้งว่า สำนักงานเขตสาทรได้ประสาน สน.วัดพระยาไกร จัดเจ้าหน้าที่อำนวยความสะดวกทางด้านความปลอดภัยและการจราจร และได้จัดเจ้าหน้าที่เทศกิจ เพื่ออำนวยจราจรในชั่วโมงเร่งด่วนเพื่อมีให้เกิดปัญหาดังกล่าวเป็นที่เรียบร้อย
ความเห็นของผู้แจ้ง: ขอบคุณเจ้าหน้าที่ทุกท่านที่กรุณาอำนวยความสะดวกเรื่องการจราจรครับ ในช่วงเย็นมีปัญหาเยอะมากจริงๆ
พื้นที่: แขวงทุ่งวัดดอน เขตสาทร กรุงเทพมหานคร